ठाकर पुन्छी दे अफसाने भलेआं यथार्थ दे बड़ा लागै न हालां कि उनें गी रोमानियत कन्ने बड़ा मोह् ऐ पर सचा उंदे पातरै गी घेरी रखदी ऐ। ओ अपने आलै-दुआलै दी जिंदगी थमां अपनिये क्हानियें दा मसाला हासल करदे न। इंदी भाशा च रवानी ते चाशनी ऐ। जिसलै ओ दुखें गी भाशा बखशदे न तां उंदी कला अंवरै दी छूंह्‌न लगदी ऐ। ओ अपनियें क्हानियें गितै पातर अंबरै थमां नेईं आनदे सगोआं रोज-ध्याडी दी कम्म-काजी जिंदगी चा तुप्पियै साढ़े सामने रखदे न। भाए इंदियां किश क्हानियां लम्मियां न पर रोचक होने करी इनें गी अखीर तकर पढ़ने गी मन करदा ऐ।